CELEX: 62007FN0088
Language: mt
Date: 2007-08-29 00:00:00
Title: Kawża F-88/07: Rikors imressaq fid- 29 ta' Awwissu 2007 — Domínguez González vs Il-Kummissjoni

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/34
            
         Rikors imressaq fid-29 ta' Awwissu 2007 — Domínguez González vs Il-Kummissjoni
   (Kawża F-88/07)
   (2008/C 37/56)
   Lingwa tal-kawża: L-Ispanjol
   Partijiet
   
      Rikorrent: Juan Luís Domínguez González (Girona, Spanja) (rappreżentant: R. Nicolazzi Angelats, abogado)
   
      Konvenuta: Il-Kummissjoni tal-Komunitajiet Ewropew
   Talbiet tar-rikorrent
   
               —
            
            
               tikkundanna lill-konvenuta tħallas lir-rikorrent l-ammont ta' EUR 20 310,68 bħala kumpens għad-danni kkawżati, li ma jinkludux id-danni materjali u personali u l-ispejjeż tal-kawża.
            
         
               —
            
            
               tikkundanna lill-Kummissjoni tbati l-ispejjeż.
            
         Motivi u argumenti prinċipali
   Din it-talba għandha bħala suġġett il-kumpens għad-danni allegatament subiti mir-rikorrent, wara d-deċiżjoni tal-Kummissjoni ta' l-20 ta' Lulju 1999, li biha ntemm il-kuntratt tiegħu ma' l-Uffiċċju Umanitarju tal-Komunità Ewropea (ECHO), li r-rikorrent iffirma fl-1 ta' Lulju 1999, wara li kien għadda mill-eżami mediku previst f'dan il-kuntratt.
   In sostenn tar-rikors tiegħu, ir-rikorrent isostni essenzjalment:
   
               —
            
            
               li t-tmiem tal-kuntratt kien ibbażat fuq eżami tal-problemi ta' saħħa tiegħu li sar mingħajr ma ttieħdu in kunsiderazzjoni t-testijiet attwali u għaldaqstant mingħajr ma ttieħdet in kunsiderazzjoni s-sitwazzjoni reali ta' l-istat ta' saħħa tiegħu.
            
         
               —
            
            
               li huwa ma rċieva ebda risposta għall-ittri suċċessivi indirizzati lill-uffiċjali responsabbi ta' l-ECHO sabiex sabiex jiġi kkoreġut l-iżball imsemmi hawn fuq.
            
         
               —
            
            
               li l-Kummissjoni kisret id-dispożizzjonijiet tal-kuntratt li kienu jistipulaw li dan il-kuntratt seta' jidħol fis-seħħ biss ladarba l-istat ta' saħħa ta' l-impjegat jkun pożittiv.
            
         
               —
            
            
               li d-dritt ta' difiża tiegħu ġie miksur.